Ποσειδώνια 2016
2016-06-06 - 2016-06-10 | Metropolitan Expo, Αεροδρόμιο Ελευθέριος Βενιζέλος, Ελλάδα
Από τις 6 έως τις 10 Ιουνίου 2016 θα διεξαχθεί το φόρουμ «Ποσειδώνια 2016», στις εγκατατάσεις του Metropolitan Expo. Στο επίκεντρο των εργασιών θα βρεθούν –όπως αναφέρεται σε ανακοίνωση- τα πιο φλέγοντα θέματα του κλάδου, μεταξύ των οποίων περιλαμβάνονται οι αγορές νέων και μεταχειρισμένων πλοίων, καθώς και η διάλυση πλοίων, το επενδυτικό κλίμα και η έλλειψη χρηματοδότησης, οι αποτιμήσεις πλοίων, οι ευκαιρίες και οι κίνδυνοι της τεχνολογίας και το «συνδεδεμένο» πλοίο. Παράλληλα, οι συμμετέχοντες θα έχουν την ευκαιρία να ακούσουν τις απόψεις σημαντικών πλοιοκτητών σχετικά με θέματα όπως οι επενδύσεις, οι εξαγορές, η ζήτηση για πρώτες ύλες και η τιμή του πετρελαίου.
Επίσης θα πραγματοποιηθεί σεμινάριο με τίτλο “Trading in U.S. Waters – Ensuring a Culture of Environmental Compliance” στο πλαίσιο της διοργάνωσης του Αμερικανικού Περιπτέρου στη Διεθνή Ναυτιλιακή Έκθεση Ποσειδώνια 2016, με διοργανωτές το Ελληνο-Αμερικανικό Εμπορικό Επιμελητήριο και την Ένωση Προστασίας Θαλασσίου Περιβάλλοντος Β. Αμερικής (NAMEPA), σε συνεργασία με το Εμπορικό Τμήμα της Αμερικανικής Πρεσβείας στην Αθήνα και με το Ιnternational Propeller Club of the United States, Int’l Port of Piraeus, υπό την Αιγίδα της Αμερικανικής Πρεσβείας.
Σκοπός του σεμιναρίου, που θα πραγματοποιηθεί στις 9 Ιουνίου 2016 (10.30-14.30) στο Εκθεσιακό Κέντρο Μετροπόλιταν, είναι η εκτεταμένη ενημέρωση της εγχώριας ναυτιλιακής κοινότητας και των ενδιαφερόμενων για τις απαιτήσεις και προδιαγραφές που πρέπει να τηρούν τα πλοία που επισκέπτονται τα λιμάνια των ΗΠΑ.
